cyanic-selkie/wikianc huggingface dataset:
சூ யூக்வாங்
சூ யூக்வாங் (Zhou Youguang 13, சனவரி 1906–14, சனவரி 2017) சீன நாட்டின் மொழியறிஞர்,  சீன மொழி வல்லுநர், பொருளியலாளர் மற்றும் வங்கியாளர் என அறியப்படுகிறார். இவர் 111 ஆண்டுகள் வாழ்ந்தவர்.
வாழ்க்கைக்குறிப்பு
சீனாவில்  மக்களிடையியே  கல்வி அறிவைப் பரவலாக்கவும் சீன மொழியைக் கற்பதற்கு எளிமையாக்கவும் சீனமொழியைச் சீர்திருத்தம் செய்யவும் சூ யூக்வாங்கை சீன அரசு ஒரு குழுவின் தலைவராக அமர்த்தியது.
மாண்டரின் சீன மொழியை ரோமன் வடிவத்தில் கொண்டுவந்தார். பின்யின் என்ற முறை அமுலுக்கு வர காரண கர்த்தாவாக இருந்தார்.பின்யின் என்பது சீர்தரம் செய்யப்பட்ட மாண்டரின் சீன மொழியின் ஒலிக்கும் முறையை ரோமன் எழுத்துக்களைக் கொண்டு  பயன்படுத்துதல் ஆகும். ரோமன் எழுத்துக்கள் சீன மொழியின் ஒலிப்புகளைத் தருவதற்காக சூ யூக்வாங் பயன்படுத்தினார். பின்யின் முறை சீனமொழியை ஆங்கிலப்படுத்துவதன்று. இந்தத் திருந்திய முறையைச் சீன அரசு 1958 இல் ஏற்றுக்கொண்டது
1982 இல் சீர்தரத்துக்கான அனைத்துலக நிறுவனம் இந்தச் சீர்திருத்தத்தை ஏற்றுக் கொண்டது. 1986 இல் ஐக்கிய நாட்டு சபையும் ஏற்றுக் கொண்டது.
சூ யூக்வாங் பத்து நூல்கள் அளவுக்கு எழுதினார். அவற்றில் சில சீன அரசினால் தடை செய்யப்பட்டது.
புத்தகங்கள்
சூ யூக்வாங் நாற்பதுக்கும் மேற்பட்ட நூல்களை எழுதி உள்ளார், அவற்றில் சில சீன அரசாங்கத்தால் தடை செய்யப்பட்டு சில புத்தங்கள் அவருடைய நூறாவது வயதிற்கு பிறகு 2005 ஆம் ஆண்டு வெளியிடப்பட்டுள்ளது.
மேற்கோள்
பகுப்பு:சீன நபர்கள் பகுப்பு:சீன எழுத்தாளர்கள் பகுப்பு:1906 பிறப்புகள் பகுப்பு:2017 இறப்புகள்
லியோனார்டா ஏஞ்சலா காசிராகி
இவர் 2011 ஆம் ஆண்டு ஆகசுடு மாதம் 27 ஆம் தேதியன்று தார்வாடு நகரத்தில் இறந்தார்.
குலோத்துங்கன் கோவை
குலோத்துங்கன் கோவை என்பது கல்வெட்டு ஆவணத்தால் அறியப்படும் ஒரு சிற்றிலக்கியம். இதனைப் பாடியவர் இன்னார் எனத் தெரியவில்லை. என்றாலும் கி.பி. 1201-ஆம் ஆண்டுக் கல்வெட்டு ஒன்றால் இதனை இயற்றியவர் வீராந்தகப் பல்லவரையர் எனக் கருத இடமுண்டு.
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:கோவை (இலக்கியம்)
கங்காபுரம்
கடல் மட்டத்திலிருந்து சுமார் 223 மீட்டர் உயரத்தில் அமைந்துள்ள கங்காபுரம் பகுதியின் புவியியல் ஆள்கூறுகள், 11.36°N, 77.6593°W (அதாவது, 11°21'36.0"N, 77°39'33.5"E) ஆகும். ஈரோடு, நசியனூர், சித்தோடு மற்றும் பெருந்துறை ஆகியவை கங்காபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.
கங்காபுரம் குளத்தினை மறுசீரமைப்பு செய்யும் பணிகளுக்கான மதிப்பீடு செய்யப்பட்டு, ரூ.64 இலட்சம் நிதி ஒதுக்கீடு செய்யப்பட்டுள்ளது.
ஜவுளிப் பொருட்களுக்கான ஒருங்கிணைந்த சந்தையான டெக்ஸ்வேலி, கங்காபுரத்தில் அமையப் பெற்றுள்ளது என்பது குறிப்பிடத்தக்கது.
இங்கு அமைந்துள்ள கங்காபுரம் மாரியம்மன் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.
கங்காபுரம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
வெளி இணைப்பு
பகுப்பு:ஈரோடு மாவட்டத்திலுள்ள கிராமங்கள்
திருமங்கலம் சொக்கநாதசுவாமி கோயில்
திருமங்கலம் சொக்கநாதசுவாமி கோயில் தமிழ்நாட்டில் நாமக்கல் மாவட்டம், திருமங்கலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சொக்கநாதர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திமில்
திமில் என்பது சங்க காலத் தமிழர் பயன்படுத்திய கடல் நீர் கலங்களுள் ஒன்றாகும். இதைப் பரதவர் மீன் பிடிப்பதற்காகவும் முத்து குளிப்பதற்காகவும் பயன்படுத்தினர். இக்கலத்தை ஓட்டியவர்கள் திமிலர்கள். திமிலை ஆற்று வெள்ளத்திலும் பயன்படுத்துவர்.
திமிலர் மீன் பிடிக்கவும் முத்துக் குளிக்கவும் பயன்படுத்திய கடல் மிதவைக்குத் திமில் என்று பெயர். உப்பு வணிகர்கள் ஆற்று வழியாக உள்நாட்டுப் பகுதிகளுக்குச் சென்று உப்பை விற்றுவிட்டு நெல்லை வாங்கிவரப் பயன்படுத்திய நீர்மிதவை பஃறி. பஃறியை இக்காலத்தில் கட்டுமரம் என்பர்.
திமிலின் பயன்பாடு
இருப்பை(இலுப்பை) மலர் போன்ற மெல்லிய தலையையுடைய இறாமீன்களையும் கூட்டமாய்ச் சுற்றித்திரியும் மற்ற மீன்களையும் ஈர்வாள் போன்ற வாயையுடைய சுறாமீனையும் மற்றும் வலிமையுள்ள பிற மீன்களையும் பின்னி வரிந்த வலைகளைக் கொண்டு பரதவர் மீன் பிடிக்கும் படகான திமில் மேலேறிக் கொண்டு கடல் கடந்து செல்வர்.
இந்தத் திமில்களைப் பரதவர் வலம்புரி சங்குகளைக் கடலின் அடியில் இருந்து எடுப்பதற்கும் சுறாமீன்களை வேட்டையாடுவதற்கும் பயன்படுத்தினர். வலம்புரி சங்கை எடுக்கும் போதே முத்துகளையும் பரதவ பெருமக்கள் கடலில் இருந்து இத்திமில் கொண்டு எடுத்ததாக எண்ணலாம்.
கொடுந்திமில்
இந்தக் கொடுந்திமிலைக் கொண்டு பரதவர் பிடித்து வந்த மீனின் கொழுப்பாலாகிய நெய்யை வார்த்துக் கிளிஞ்சலில் ஏற்றிய சிறிய சுடர்விளக்கின் ஒளியிலே சங்கப்பாடல் உணர்த்தும் பொருளைக் கொண்டு இப்படகுகளைப் பரதவர் காலை வேளையில் பயன்படுத்தினர் எனக் கொள்ள முடியும். கொடுந்திமில் என்னும் இப்பெயர் இதன் நிறை அதிகமாக இருக்கும் எனக் காட்டுகிறது.
திண்திமில்
இத்திண்திமிலை ஆழ்கடலில் இரவில் மீன் பிடிப்பதற்குப் பரதவர் பயன்படுத்தினர் எனத் தெரிகிறது. இத்திண்திமிலில் உள்ள விளக்கின் வெளிச்சத்திலும் பல் மீன் கூட்டம் (இது வானில் உள்ள விண்மீன்களைக் குறிக்கும்) காட்டிய இயற்கை வெளிச்சத்திலும் இரவு நேரத்தில் பரதவர் மீன் பிடிக்கச் செல்வர். மேலும் திண்திமில் என்னும் பெயரைக் கொண்டு இது நிறை குறைந்ததாகவும் வேகமாக செல்லக்கூடியதாகவும் இருந்ததாகத் தெரிகிறது.
சுப்புலட்சுமி காசிநாதன்
right|thumb|சுப்புலட்சுமி காசிநாதன் சுப்புலட்சுமி காசிநாதன் (Subbuluxmi Kasinathan) இலங்கையின் கலைஉலகில் மேடை, வானொலி, திரைப்படங்கள் என்பனவற்றில் புகழ்பெற்ற, அனுபவம் வாய்ந்த நடிகை. தற்போது கனடாவில் வசித்து வருகிறார். கனடாவிலும் தன்னுடைய கலைப்பணியைத் தொடர்கிறார்.
வானொலியில்
இலங்கை வானொலியில் 'சானா'வின் காலம் முதல், பி. விக்னேஸ்வரன் காலம் வரை ஏராளமான வானொலி நாடகங்களில் நடித்தவர். வானொலியில் ஒலிபரப்பான நாடகக்கலைஞர் வி.வி. வைரமுத்து அவர்களின் இசைநாடகங்களில் பாடி நடித்துமிருக்கிறார்.
மேடையில்
தினகரன் நாடக விழாவில் கே. எம். வாசகரின் 'சுமதி' நாடகத்தில் பிரதான பாத்திரத்தில் நடித்து, சிறந்த நடிகைக்கான விருதைப் பெற்றவர் ஆவார்.
மேற்கோள்கள்
பகுப்பு:ஈழத்துக் கலைஞர்கள் பகுப்பு:ஈழத்து நாடக நடிகர்கள் பகுப்பு:ஈழத்து வானொலிக் கலைஞர்கள் பகுப்பு:இலங்கைத் தமிழ்த் திரைப்பட நடிகைகள் பகுப்பு:கனேடியத் தமிழ் கலைஞர்கள் பகுப்பு:வாழும் நபர்கள்
பென் ஹார்மிசன்
அல்போன்சோ தாம்ஸ்|thumb|right பென் ஹார்மிசன்  (Ben Harmison , பிறப்பு: சனவரி 9, 1986),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 37 முதல்தர துடுப்பாட்டப் போட்டிகளிலும், 51 ஏ-தர துடுப்பாட்டப் போட்டிகளிலும், 30 இருபதுக்கு -20 போட்டிகளிலும் கலந்து கொண்டுள்ளார். 2006-2010 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பென் ஹார்மிசன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 26, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1986 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:டர்ஹாம் துடுப்பாட்டக்காரர்கள் பகுப்பு:வாழும் நபர்கள்
கலங்குட்
கலங்குட் அல்லது கலாங்குட் (ஆங்கிலம்: Calangute) கோவாவில் உள்ள கிராமம் ஆகும். இது வடக்கு கோவாவில் உள்ளது. இது கடற்கரைக்குப் பெயர் பெற்ற ஊர் ஆகும். இது பணஜி/பஞ்சிம் பேருந்து நிறுத்தத்தில் இருந்து 15 கிலோமீட்டர் தொலைவில் உள்ளது. கோவாவின் உச்ச சுற்றுலா பருவம் கிறிஸ்துமஸ், புத்தாண்டு மற்றும் மே கோடை காலத்தில் இருக்கும். பருவமழையின் போது குறிப்பாக சூன் முதல் செப்டம்பர் வரை, கடல் அலைகள் கடினமான இருப்பதால், இக்காலத்தில் கலங்குட் கடற்கரையில் நீச்சல் தடை செய்யப்படுகிறது. கலங்குட்டில் அதிக உணவகங்களும் கடைகளும் உள்ளன.
மக்கள் வகைப்பாடு
2001 இந்திய மக்கள் தொகை கணக்கெடுப்பின்படி, கலங்குட்டின் மக்கள் தொகை 15.776. இதில் ஆண்கள் 54%, பெண்கள் 46% ஆகும்.
பள்ளிகள்
லிட்டில் பிளவர், புனித ஜோசப் ஹை ஸ்கூல், டான் பாஸ்கோ பள்ளி, மார்க் நினைவு உயர்நிலைப் பள்ளி.
கலங்குட் கடற்கரை
கலங்குட்டில் அழகான கடற்கரை உள்ளது. இங்கு உள்நாட்டு சுற்றுலாப் பயணிகளும் சர்வதேச சுற்றுலா பயணிகளும் ஆயிரக் கணக்கில் வருகின்றனர். குறிப்பாக உருசியாவில் இருந்து அதிக சுற்றுலா பயணிகள் கோவாவிற்கு வருகை புரிந்துள்ளனர். உருசியாவை அடுத்து பிரிட்டனில் இருந்து அதிக சுற்றுலா பயணிகள் கோவாவிற்கு வருகை புரிந்துள்ளனர். இந்தக் கடற்கரைகளில் வரிசையாக அமைக்கப்பெற்ற குடில்களில் புதிதாக சமைக்கப்பட்ட மீன் உணவு வகைகள், சைவ உணவு வகைகள் மற்றும் மதுபானங்கள் கிடைக்கின்றன.
கடற்கரைகளில் ஓரங்களில், ஓய்வு எடுக்கும் படுக்கைகள் உள்ளன். இவற்றை உபயோகிப்பதற்கு, சில நேரங்களில் 2 மணி நேரத்திற்கு 150 முதல் 200 ரூபாய் வரை கட்டணம் செலுத்த வேண்டும். இந்தக் குடில்களில் ஹோட்டல் உடன் சேர்ந்தது. இவற்றில் உணவருந்தும் பட்சத்தில், ஓய்வு எடுக்கும் படுக்கைகள் உபயோகிப்பதற்கு தனிக் கட்டணம் எதுவும் இல்லை. ஓய்வு எடுக்கும் படுக்கைகள் குடைகளின் கீழ் உள்ளதால், வெயிலின் தாக்கம் இல்லை.
கலங்குட் கடற்கரை அருகில் அதிக தங்கு விடுதிகள் உள்ளன. இங்குள்ள விடுதிகளில் 1500 ரூபாய் முதல் வாடகைக்கு கிடைக்கின்றன. கலங்குட் கடற்கரையில் தண்ணீர் விளையாட்டுகள் உள்ளன. இங்கு உள்ள தண்ணீர் விளையாட்டுகள் வான்குடை மூலமாக பறப்பது(பாராசெய்லிங்), தண்ணீர் வண்டி(ஜெட் ஸ்கிங்) ஆகும். டிசம்பர் 2014லின் படி வான்குடை மூலமாக பறப்பதற்கு(பாராசெய்லிங்) ஒருவருக்கு ஏறத்தாழ 800 ரூபாய் ஆகிறது. தண்ணீர் வண்டி(ஜெட் ஸ்கிங்) செய்ய ஒருவருக்கு ஏறத்தாழ 250 ரூபாய் ஆகிறது. டால்பின் நோக்குதல் செய்ய படகில் செல்ல வேண்டும். டால்பின் அதிக அளவில் காண அதிகாலையில் செல்வது நல்லது. ஒரு படகிற்கு ரூபாய் 1500 ஆகிறது. படகில் 4 முதல் 6 பேர் வரை செல்லலாம்.
கலங்குட் கடற்கரையில் இரு சக்கர வாகனங்கள் வாடகைக்கு கிடைக்கின்றன. ஹொண்டா ஆக்டிவா இரு சக்கர வாகனம், ஏறத்தாழ 300 ரூபாய் நாள் வாடகைக்கும், பல்சர் இரு சக்கர வாகனம் ஏறத்தாழ 500 ரூபாய் நாள் வாடகைக்கும் கிடைக்கிறது. எரிபொருள் செலவு, வாடகைக்கு எடுப்பவரை சார்ந்தது ஆகும். கண்டோலிம், பாகா கடற்கரைகளுக்கு நடுவே கலங்குட் கடற்கரை அமைந்துள்ளது. கலங்குட்டில் இருந்து எளிதாக இரு சக்கர வாகனம் மூலம் சாலை வழியாக கண்டோலிம், பாகா கடற்கரைக்கு செல்லலாம்.
கலங்குட் கடற்கரை குளிப்பதற்கு உகந்த கடற்கரை ஆகும். இங்கு பாறைகள் இல்லை. கடலில் தத்தளிக்கும் சுற்றுலா பயணிகளைக் காப்பற்ற உயிர் காக்கும் படை உள்ளது. உயிர் காக்கும் படை ஜீப்களில் ரோந்து செல்கிறது. உயிர் காக்கும் படை மாலை 6.15 மேல் இல்லை. கோவா கடற்கரையில் ராட்சச அலைகள் இல்லாததால், குளிப்பதற்கு உகந்த கடற்கரையாக உள்ளது.
சின்குரியம், கண்டோலிம், கலங்குட், மற்றும் பாகா ஆகியவை தொடர்ச்சியாக உள்ள கடற்கரைகள் ஆகும். சின்குரியம் தெற்கு திசையில் தொடங்கி, கண்டோலிம், கலங்குட், பாகா கடற்கரையில்(வடக்கு திசை) முடிகிறது.
வெளி இணைப்புக்கள்
பகுப்பு:கோவா மாநிலத்திலுள்ள ஊர்களும் நகரங்களும்
பாதரச நைட்ரைடு
பாதரச நைட்ரைடு (Mercury nitride) பாதரச நேர்மின் அயனிகளும் நைட்ரிடோ எதிர்மின் அயனிகளும் சேர்ந்து உருவாகும் வேதியல் சேர்மங்களாகும். Hg3N2, போன்ற விகிதவியல் அளவு இரட்டை பாதரச நைட்ரைடுகள் சரியாக வரையறுக்கப்படவில்லை. சாதாரண நிபந்தனைகளில் குறுகிய கட்டத்தில் இவை நிலைப்புத்தன்மையுடன் உள்ளன. [Hg2N](NO3) என்ற அணைவு வடிவத்தில் ஒரு பாதரச நைட்ரைடு அறியப்பட்டுள்ளது. இந்தச் சிவப்பு நிற திண்மம் வலைக் கட்டமைப்பை ஏற்கிறது, நைட்ரேட்டு ஈந்தணைவிகளால் பிணைக்கப்பட்ட NHg4 நான்முகங்களால் இவ்வலைக் கட்டமைப்பு ஆக்கப்பட்டுள்ளது
மேற்கோள்கள்
பகுப்பு:பாதரச சேர்மங்கள் பகுப்பு:நைட்ரைடுகள்
சஃபாலி வர்மா
சஃபாலி வர்மா (Shafali Verma) இந்தியாவைச் சேர்ந்த ஒரு துடுப்பாட்ட வீராங்கனையாவார். 2004 ஆம் ஆண்டு சனவரி மாதம் 28 ஆம் தேதி இவர் பிறந்தார். இந்திய தேசியப் பெண்கள் அணியில் சஃபாலி விளையாடி வருகிறார். 2019 ஆம் ஆண்டு தனது 15 ஆவது வயதில் இந்தியப் பெண்கள் 20/20 அணியில் இடம்பிடித்து இந்தியாவுக்காக இவர் பன்னாட்டுப் போட்டிகளில் விளையாடி வருகிறார்.
தனிப்பட்ட வாழ்வும் பின்புலமும்
அரியானா மாநிலத்திலுள்ள ரோத்தக் நகரில் சஃபாலி வர்மா பிறந்தார். 2013 ஆம் ஆண்டு நவம்பர் மாதம் சஃபாலிக்கு 9 வயதாக இருக்கும்போது சச்சின் டெண்டுல்கரின் ரஞ்சிக் கோப்பை இறுதி ஆட்டத்தைப் பார்க்க நேரிட்டதால் இவருக்கு துடுப்பாட்டத்தின் மீது ஆர்வம் உண்டானது. இவரது தந்தையும் சகோதரரும் இந்த ஆர்வத்தை மேலும் தூண்டி ஆதரவளித்துள்ளனர். ஓர் உள்ளூர் போட்டியில் உடல்நிலை சரியிலாமலிருந்த தனது சகோதரனுக்குப் பதிலாக அப்போட்டியில் விளையாட சஃபாலிக்கு வாய்ப்பு கிடைத்தது. அப்போட்டியில் ஆட்டநாயகன் மற்றும் தொடர் நாயகன் விருதுகள் இவருக்கு கிடைத்தன.
புற இணைப்புகள்
பகுப்பு:2004 பிறப்புகள் பகுப்பு:வாழும் நபர்கள் பகுப்பு:இந்தியத் துடுப்பாட்டக்காரர்கள்
சத்தா திச்சன்
சத்தா திச்சன், அனுராதபுர இராச்சியத்தை, கி.மு. 137 முதல் கி.மு. 119 வரை ஆண்ட மன்னன். சத்தா திச்சன் உருகுணை மன்னனான காக்கவண தீசனின் மகனும், அனுராதபுர மன்னன் துட்டகைமுனுவின் சகோதரனும் ஆவான்.
வெளியிணைப்புகள்
பகுப்பு:விசய வம்ச அரசர்கள்
பாரசவன் பொன்னன்
பராசவன் பொன்னன் என்பவன் மூன்றாம் குலோத்துங்கன் அவையில் நிருத்தப் பேரரையனாக விளங்கியவன். நிருத்தத்தை இக்காலத்தில் நட்டுவாங்கம் என்பர். இவனை அரசவை நிருத்தப் பேரரையனாக அமர்த்தும்படி அரசனிடம் பரிந்துரைத்தவர் வீராந்தகப் பல்லவரையர் என்னும் புலவர்.
அடிக்குறிப்பு
பகுப்பு:கலைஞர்கள்
திட்டமாபட்டி கருப்பர் கோயில்
திட்டமாபட்டி கருப்பர் கோயில் தமிழ்நாட்டில் புதுக்கோட்டை மாவட்டம், திட்டமாபட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரவுக் காவல் (ஓவியம்)
இரவுக் காவல் (Night Watch) என்பது, ஒல்லாந்த ஓவியர் ராம்பிராண்ட் வான் ரீன் (Rembrandt van Rijn) என்பவரால் வரையப்பட்ட புகழ் பெற்ற ஓவியம் ஆகும். இது தற்போது நெதர்லாந்தின் தலைநகர் அம்சுடர்டாமில் உள்ள "ரீக்சுமியூசியம்" என்னும் அரச அருங்காட்சியகத்தில் காட்சிக்கு வைக்கப்பட்டுள்ளது. அந்த அருங்காட்சியகத்தில் உள்ள ஓவியங்களில் மிகவும் புகழ் பெற்ற ஓவியம் இதுவே. அத்துடன் உலகின் மிகவும் புகழ் பெற்ற ஓவியங்களில் ஒன்றாகவும் இது மதிக்கப்படுகின்றது.
முக்கிய அம்சங்கள்
இவ்வோவியத்தின் புகழுக்கு மூன்று விடயங்கள் முக்கியமான காரணங்களாகக் கூறப்படுகின்றன. ஒன்று, இதன் அளவு. இரண்டாவது, ஒளியையும் நிழலையும் ஓவியத்தில் கையாண்டிருக்கும் விதம். மூன்றாவது, நிலையான படம் என்பதற்குப் புறம்பாக இதில் காணப்படும் இயக்க உணர்வு. மிகவும் பெரிய ஓவியமான இதன் அளவு 363 சமீ x 437 சமீ (11 அடி 10 அங். x 14 அடி 4 அங்.).
இந்த ஓவியம் 1642 ஆம் ஆண்டில், ஒல்லாந்தரின் பொற்காலம் என்று சொல்லப்படும் ஒரு காலப் பகுதியில் வரைந்து முடிக்கப்பட்டது. இவ்வோவியத்தின் பெயர் வரக் காரணமான நகர் காவலர் பிரிவை அதன் தலைவரான பிராண்சு பானிங் கோக், லெப்டினன்ட் வில்லெம் வான் ரூய்ட்டென்பர்க் என்போர் வெளியே நடத்திச் செல்வதை இவ்வோவியம் காட்டுகிறது. ஒளியையும் நிழலையும் திறமையாகப் பயன்படுத்தி ஓவியத்தில் காணும் முக்கியமான பாத்திரங்கள் மீது ஓவியர் பார்ப்போரின் கவனத்தை ஈர்த்துள்ளார்.
ஓவியத்தில் செய்யப்பட்ட மாறுதல்கள்
thumb|300px|1715 ஆம் ஆண்டில் உண்மையான ஓவியத்திலிருந்து அகற்றப்பட்ட பகுதிகளைக் காட்டும் அதன் 17 ஆம் நூற்றாண்டுப் பிரதி இவ்வோவியம் வரையப்பட்டதற்குப் பிற்பட்ட காலத்தின் பெரும் பகுதியிலும் இதன் மீது சற்று மங்கல் நிறமான "வார்னிசு" எனப்படும் ஒளிபுகவிடும் பூச்சு பூசப்பட்டிருந்தது. இதனால், இப்படத்தில் காணப்படுவது ஒரு இரவுக் காட்சி என்பது போன்ற பிழையான தோற்றம் இருந்துவந்தது. 1940 ஆம் ஆண்டில் இப் பூச்சு அகற்றப்பட்டது.
வரைதல் பணி
இந்த ஓவியத்தைக் குடிமக்கள் காவல் படையின் தலைவரும் அதன் 17 உறுப்பினர்களும் சேர்ந்து வரைவித்தனர். எனினும், ஓவியத்தின் பின்னணியில் படைத் தலைவர் தவிர்ந்த 18 பெயர்கள் உள்ளன. ஓவித்தில் காணப்படும் தோற்கருவி வாசிப்பவர் காவற்படையைச் சேராதவர். ஊதியம் கொடுத்துப் பணிக்கு அமர்த்தப்பட்டவர். இதனால் பணம் எதுவும் கொடுக்காமல் இலவசமாகவே ஓவியத்தில் இடம் பெற்றார். ஓவியத்தில் மொத்தமாக 34 பேர் இடம் பெற்றுள்ளனர். இந்த ஓவியத்தை வரைந்த ரெம்பிரான்டுக்கு 1,600 கில்டர்கள் பணம் வழங்கப்பட்டது. அக்காலத்தில் இது ஒரு பெரிய தொகை. அக்காலத்தில் வெவ்வேறு ஓவியர்களால் ஆயுதப் படையினரை மையப்படுத்தி வரையப்பட்ட ஏழு ஓவியங்களுள் இதுவும் ஒன்று.
வரவேற்பு
பொதுமக்களிடம் போதிய வரவேற்பின்மை காரணமாக, இதன் புகழ் சரியத் தொடங்கியது. கே.எல்.எம் என்ற ஒரு விளம்பர நிறுவனமானது 1967ம் ஆண்டு, இரவுக்காவல் ஓவியத்தை மையப்படுத்தி ஓவியம் ஒன்றை வரைந்தது. அதில், இரவுக்காவல் என்ற ஒப்பற்ற ஓவியத்தை வரைந்த ரெம்பிராண்ட் என்பவர், ஓவியத்திற்காக தான் வாங்கிய கடனை அடைக்க முடியாத நிலையில் கடைசி வரை வாழ்ந்தார் என சித்தரித்தது. ஆனால் ரெம்பிராண்டின் வாழ்க்கையில், அவரது ஓவியத்தை விமர்சித்ததாக எந்த ஒரு பதிவும் காணப்படவில்லை. இந்த ஓவியத்தினால் அவருக்கு பெரும் சரிவு ஏற்படுத்தினாலும், அவர் உபயோகப்படுத்திய வண்ணக்கூறுகள் யாவும் பிற ஓவியர்களால் பின்பற்றப்பட்டது. 1640க்குப் பின்னர், பளிச்சென்ற நிறங்கள் மற்றும் தெய்வீகமான முறையில் வரையப்படும் ஓவியங்களையே அதிகமானோர் விரும்பினர்.
காழ்ப்புணர்ச்சிகள்
1911ம் ஆண்டு சனவரி மாதம் 13ம் நாள் ஒரு மனிதன், தச்சரின் கத்தியைக் கொண்டு ஓவியத்தை கிழித்தெறிந்தான்.
1975ம் ஆண்டு செப்டம்பர் மாதம் 14ம் நாள், வேலையிழந்த பள்ளி ஆசிரியர் ஒருவரால் ரொட்டியை வெட்டும் கத்தியால் குறுக்கும் நெடுக்குமாக கிழிக்கப்பட்டது. இதனை சரி செய்ய நான்கு ஆண்டுகளாயிற்று.ஆனாலும் ஓவியத்தில், ஒட்டுப்போட்ட அடையாளங்கள் தெரியவே செய்தன.
1990ம் ஆண்டு ஏப்ரல் மாதம் 6ம் நாள் ஒரு மனிதன், ஒரு புட்டியில் மறைத்து கொண்டு வந்த அமிலத்தை ஓவியத்தின் மீது தெளித்தான். காவலர்கள் உடனடியாக வந்து ஓவியத்தின் மீது தண்ணீரை தெளித்தனர். அமிலமானது, ஓவியத்தின் வெளிப்புறத்தை மட்டும் பாதித்திருந்ததால், அதை சுலபமாக மீட்டெடுத்தனர் .
காட்சிப்படுத்துதல்
அக்டோபர் 26ம் தேதி 2011ம் ஆண்டன்று, ரீச்சு அருங்காட்சியகத்திலுள்ள இந்த ஓவியத்திற்கு புதிய ஒளிகாலும் இருமுனையம் விளக்குகள் பொருத்தப்பட்டது. புதிய தொழில்நுட்பத்தின் மூலம், ஓவியத்தின் நுணுக்கங்கள் தெளிவாக வெளிப்பட்டது. பிலிப்ஸ் லைட்டிங் என்பவர் மூலம் உருவாக்கப்பட்ட ஆக்கத்தை, அருங்காட்சியக இயக்குனர் விம் பிஜ்பெஸ், தலைவர் பிலிப்ஸ் மற்றும் நிர்வாக இயக்குனர் ப்ரான்ஸ் வேன் ஹூடன் ஆகியோர் தொடங்கி வைத்தனர்.
ரோஜர் ஹார்மன்
ரோஜர் ஹார்மன்  (Roger Harman , பிறப்பு: திசம்பர் 28, 1941), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 144 முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 1961-1968 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹார்மன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 26, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1941 பிறப்புகள் பகுப்பு:வாழும் நபர்கள்
ஜானகி அம்மாள்
இடவலத்து கக்காட்டு ஜானகி அம்மாள் (Janaki Ammal Edavalath Kakkat) உயிர்க்கல மரபியலிலும் தொகுதிப் புவியியலிலும் ஆராய்ச்சி நடத்திய ஓர் இந்தியத் தாவரவியல் வல்லுநர். அவரது மிகவும் குறிப்பிடத்தக்க வேலை கரும்பு மற்றும் கத்திரிக்காய் ஆகியவற்றை சார்ந்தது. அவர் கேரள மழைக் காடுகளில் இருந்து தேவையான மூலிகை, பொருளாதார மதிப்புள்ள பல்வேறு தாவரங்களைத் திரட்டினார். மிக்சிகன் பல்கலைக்கழகத்தால் கௌரவ டாக்டர் பட்டம் வழங்கப்பட்ட முதல் பெண்மணி இவராவார்.
வாழ்க்கைப்பணி
ஜானகி அம்மாள் சென்னை கிறித்தவக் கல்லூரியில் கல்வி கற்பித்தர். அதேநேரத்தி அமெரிக்க மிச்சிகன் பல்கலைக்கழகத்தில் பார்பர் நினைவுப் புலமையாளராக இருந்தார். அங்கு இவர் 1925இல் தன் முதுவர் பட்டத்தைப் பெற்றார். பிறகு இந்தியாவுக்குத் திரும்பிவந்து மீண்டும் சென்னை கிறித்தவக் கல்லூரியில் கல்விப்பணியைத் தொடர்ந்தார். இவர் மீண்டும் பார்பர் நினைவு ஆய்வாளராக மிச்சிகன் பல்கலைக்க்ழகத்துக்குச் சென்றார் அங்கு 1931இல் முதுமுனைவர் (D.Sc.) பட்டத்தைப் பெற்றார். திரும்ப இந்தியா வந்து திருவனந்தபுரம் மகாராசா கல்லூரியில் தவரவியல் பேராசிரியராஙப் பணியேற்றார். அங்கு 1932முதல் 1934 வரை பணிபுரிந்தார். பிறகு 1934முதல்1939 வரை கோவைக் கரும்பு வளர்ப்பு நிறுவனத்தில் மரபியலாளராகப் பணிபுரிந்தார். பிறகு இலண்டன் ஜான் இன்னேசு தோட்டக்கலை நிறுவனத்தில் இணை உயிர்க்கலவியலாளராகப் பணிபுரிந்தார். பின்னர் விசுலேவில் இருந்த அரசு தோட்டக்கலைக்கழகத்தில் 1945 முதல் 1951 வரை உயிர்க்கலவியலாளராகப் பணிபுரிந்தார்.
இந்தியத் தாவரவியல் அளக்கை அமைப்பை மீள திருத்தி ஒருங்கமைக்க ஜவகர்லால் நேரு அழைப்பின் பேரில் இந்தியாவுக்கு 1951இல் மீண்டார். இவர் 1952 அக்தோபர் 14இல் இந்தியத் தாவரவியல் அளக்கை அமைப்பின் சிறப்பு அலுவலராக அமர்த்தப்பட்டார். இவர் இந்தியத் தாவரவியல் அளக்கை அமைப்பின் பொது இயக்குநராகப் பணிபுரிந்தார்.
இவர் அங்குப் பல கலப்பு மரபின வகைகளை உருவாக்கினார்: கரும்பு x Zea, கரும்பு x Erianthus, கரும்பு x Imperata, கரும்பு x சோளம்.அந்நிறுவனத்தில் இவர் மேற்கொண்ட கரும்புசார்ந்த உயிர்க்கலவியல் ஆய்வுகள் பல சிறப்பினக் கலப்பு, மரபினக்கலப்பு வகைகளை கரும்பையும் அதைச் சார்ந்த புல்லினங்களையும் புற்பேரினங்களையும் (குறிப்பாக மூங்கிலையும்) இணைத்து உருவாக்க வழிவகுத்தது.
பிறகு இவர் பல இந்துய அரசு பணிகளில் பல்வேறுநிலைகளில் பணிபுரிந்தார். அலகாபாத் நடுவண் தாவர ஆய்வகத் தலைமையேற்றார். ஜம்மு மண்டல ஆர்ராய்ச்சி அய்வகச் சிறப்பு அலுவலராக இருந்தார். சிறிது காலம் டிராம்பே அணு ஆராய்ச்சி ஆய்வகத்தில் பணிபுரிந்தார். இறுதியாகச் சென்னைக்குத் திரும்பிவந்து 1970 நவம்பரில் சென்னைப் பல்கலைக்கழகத்தின் தாவரவியல் உயராய்வு மையத்தில் தகவுறு அறிவியலாளராக அமர்ந்தார். அப்போது  [[சென்னைக்கு அருகில் இருந்த அம்மையத்தின் மதுரவாயல் கள ஆய்வகத்தில் இறப்புவரை பணிபுரிந்தார். இவர் 1984இல் இயற்கை எய்தினார்.
விருதுகளும் தகைமைகளும்
ஜானகி அம்மாள் 1935இல் இந்திய அறிவியல் கல்விக்கழகத்தின் உறுப்பினராகத் தேர்வு செய்யப்பட்டார். இவர் 1957இல் இந்திய தேசிய அறிவியல் கல்விக்கழகத்தின் உறுப்பினராகத் தேர்வு செய்யப்பட்டார். இவருக்கு 1956இல் மிச்சிகான் பல்கலைக்கழகம் தகைமை LL.D. பட்டம் வழங்கி பெருமை தந்தது. இந்திய அரசு 1977இல் இவருக்குப் பத்மசிறி பட்டம் வழங்கியது. இந்திய அரசி சுற்றுச்சூழல், கானியல் அமைச்சகம் 2000ல் இவரது பெயரால் வகைப்பாட்டியலுக்கான தேசிய விருதை நிறுவியது.
வகைப்பாட்டியலுக்கான ஜானகி அம்மாள் தேசிய விருது
உயிரியல் வகைப்பாட்டியலில் சிறந்த பணிகளுக்கான வளர்ச்சியைத் தூண்டவும் அப்புலத்தில் இளம்மாணவரையும் அறிவாளிகளையும் ஊக்கப்படுத்தவும் 1999இல் ஜானகி அம்மாள் விருது உருவாக்கப்பட்டது. இரு விருதுகளில் ஒன்று நிலைத்திணையியல் (தாவரவியல்) துறையில் வகைப்பாட்டியலில் சிறந்த பஙளித்தவர்களுக்கும் மற்றொன்று விலங்கியல் வகைப்பட்டியல் அல்லது நுண்ணுயிரியலில் சிறந்த பங்களிப்பு நல்கியவர்களூக்கும் வழங்கப்படும். இவ்விரண்டும் முறையே ஈ.கே. ஜனகி அம்மாள் நிலைத்தினை வகைப்பாட்டியல் தேசிய விருது என்றும் ஈ.கே. ஜனகி அம்மாள் விலங்கியல் வகைப்பாட்டியல் தேசிய விருது என்றும் வழங்கப்படுகின்றன.
வெளி இணைப்புகள்
பகுப்பு:1897 பிறப்புகள் பகுப்பு:1984 இறப்புகள் பகுப்பு:இந்திய உயிரியலாளர்கள் பகுப்பு:பெண் மரபியலாளர்கள் பகுப்பு:புவித்தாவரவியலாளர்கள் பகுப்பு:பத்மசிறீ விருது பெற்ற அறிவியலாளர்கள் பகுப்பு:இந்தியப் பெண் அறிவியலாளர்கள் பகுப்பு:இந்தியப் பெண் தாவரவியலாளர்கள் பகுப்பு:கேரளப் பெண் அறிவியலாளர்கள் பகுப்பு:கண்ணூர் மாவட்ட நபர்கள் பகுப்பு:பெண் தாவரவியலாளர்கள்
மிலாம் பனிப்பாறை
மிலாம் பனிப்பாறை (Milam Glacier) இந்தியாவின் உத்தராகண்டத்தின் குமாவோன் கோட்டத்தில் உள்ள இமயமலையின் ஒரு பெரிய பனிப்பாறை ஆகும்.
பனிப்பாறை அமைப்பு
பனிப்பாறையைப் பார்வையிடுவதற்கு ஏற்ற நேரமாக மார்ச் மாதத்தின் நடுப்பகுதியிலிருந்து மே மாதம் வரை உள்ளது. சூன் மாதத்தில் பருவமழை தொடங்குவதால், நிலச்சரிவு மற்றும் சாலைத் தடை அச்சுறுத்தலாக உள்ளது.
சிக்ஸ் சிக்மா
thumb|206px|பெரும்பாலும் பயன்படுத்தப்படும் சிக்ஸ் சிக்மா குறியீடு.
மிலாம் பனிப்பாறை
பனிப்பாறை அமைப்பு
மிலாம் பனிப்பாறைக்கான மலையேற்றம் முன்சியாரியில் இருந்து தொடங்குகிறது.
சிக்ஸ் சிக்மா
சிக்ஸ் சிக்மா (Six Sigma) என்பது முதலில் மோட்டோரோலா (Motorola) நிறுவனம் உருவாக்கிய வணிக மேலாண்மை உத்தி ஆகும். ஆம் ஆண்டில் அது தொழிற்துறையின் பல்வேறு பிரிவுகளில் பலவிதமாகப் பரவலாகப் பயன்படுத்தப்படுகிறது, எனினும் அதன் பயன்பாட்டிலும் முரண்பாடுகள் உள்ளன.
சிக்ஸ் சிக்மா, உற்பத்தி மற்றும் வணிக செயலாக்கங்களில் காணப்படும் குறைகள் (பிழைகள்) மற்றும் மாறும் தன்மை ஆகியவற்றைக் கண்டறிந்து நீக்குவதன் மூலம் வெளியீட்டு செயலாக்கத்தின் தரத்தை மேம்படுத்த முயற்சிக்கிறது. அது புள்ளியியல் முறைகள் உள்ளிட்ட பல தர மேலாண்மை முறைகளைப் பயன்படுத்தி, அந்த நிறுவனத்திற்குள்ளே உள்ள அந்த முறைகளில் வல்லுநர்களான நபர்களைக் கொண்டு ஒரு சிறப்பு அமைப்பை ("ப்ளாக் பெல்ட்ஸ்","க்ரீன் பெல்ட்ஸ்" போன்றவை) உருவாக்குகிறது. ஒரு நிறுவனத்தில் செயல்படுத்தப்படும் ஒவ்வொரு சிக்ஸ் சிக்மா பணித்திட்டத்திற்கும் வரையறுக்கப்பட்ட முறையான செயல்படிகளும் அளவிடப்பட்ட நிதியியல் இலக்குகளும் (செலவுக் குறைப்பு அல்லது இலாப உயர்வு) உள்ளன.
வரலாற்று ரீதியான மேலோட்டப் பார்வை
சிக்ஸ் சிக்மா, முதன் முதலில் உற்பத்தி செயலாக்கங்களை மேம்படுத்தவும் குறைபாடுகளை நீக்கவும் உருவாக்கப்பட்ட நடைமுறை வழிகாட்டல்களின் தொகுப்பாகவே உருவாக்கப்பட்டது, ஆனால் பயன்பாட்டில் அது பிற வணிக செயலாக்கங்களுக்கும் பயன்படுத்தப்பட்டது. சிக்ஸ் சிக்மாவில், ஒரு வாடிக்கையாளரின் அதிருப்திக்குக் காரணமாக இருக்கக்கூடிய எந்த ஒரு அம்சமும் குறைபாடு என வரையறுக்கப்படுகிறது.
மிலாம் பனிப்பாறை
வெளி இணைப்புகள்
பகுப்பு:உத்தராகண்டத்தின் புவியியல்
சிக்ஸ் சிக்மா
வரலாற்று ரீதியான மேலோட்டப் பார்வை
பில் ஸ்மித் (Bill Smith) முதலில் மோட்டோரோலாவில் 1986 ஆம் ஆண்டில் அந்த செய்முறையியலின் முக்கிய அம்சங்களை உருவாக்கினார். சிக்ஸ் சிக்மா, அதற்கு முன்பிருந்த தர மேலாண்மை செய்முறையியல்களான தரக்கட்டுப்பாடு, TQM மற்றும் பூச்சியக் குறைபாடு, ஆகியவற்றின் தாக்கங்களைப் பெருமளவு கொண்டதும், ஷேவார்ட் (Shewhart), டெமிங் (Deming), ஜுரான் (Juran), இஷிகாவா (Ishikawa), டாகுச்சி (Taguchi) மற்றும் பிறரின் முன்னோடி பணிகளை அடிப்படையாகக் கொண்டதுமாக உள்ளது.
அதற்கு முன்பிருந்தவற்றைப் போலவே, சிக்ஸ் சிக்மா தத்துவத்தில் பின்வரும் அம்சங்கள் காணப்படுகின்றன:
சிக்ஸ் சிக்மா என்பது மோட்டோரோலா, இங்க். நிறுவனத்தின் பதிவு பெற்ற சேவை முத்திரையும் வர்த்தக முத்திரையும் ஆகும். 2006ம் ஆண்டு வரை சிக்ஸ் சிக்மா முறையின் மூலம் மோட்டோரோலா நிறுவனம் சுமார் 17 பில்லியன் அமெரிக்க டாலர்களைச் சேமித்துள்ளதாகக் கூறப்படுகிறது.
ஹனிவெல் (Honeywell) (முன்னர் அல்லைடுசிக்னல் என அழைக்கப்பட்டது) மற்றும் ஜெனெரல் எலக்ட்ரிக் (General Electric) உள்ளிட்ட பல நிறுவனங்களும் சிக்ஸ் சிக்மா முறையைப் பயன்படுத்தி பிரபலமான அளவு இலாப வெற்றி அடைந்துள்ளன. ஜாக் வெல்ச் (Jack Welch) இங்கு இந்த முறையை அறிமுகப்படுத்தினார். 1990களின் இறுதியில், ஃபார்ச்சுன் 500 நிறுவனங்களில் மூன்றில் இரண்டு பங்கு நிறுவனங்கள், செலவுகளைக் குறைப்பதையும் தரத்தை மேம்படுத்துவதையும் நோக்கமாகக் கொண்டு சிக்ஸ் சிக்மா முறையைத் தொடங்கின.
சமீபத்திய ஆண்டுகளில், சிலர் சிக்ஸ் சிக்மா முறையின் கருத்துகளை சாய்வு உற்பத்தி முறையுடன் இணைத்து, சாய்வு சிக்ஸ் சிக்மா எனும் பெயரில் ஒரு புதிய முறையாகப் பயன்படுத்துகின்றனர்.
முறைகள்
சிக்ஸ் சிக்மா பணித்திட்டங்கள் இரண்டு பணித்திட்ட செய்முறையியல்களைப் பயன்படுத்துகின்றன, அவை டெமிங்கின் திட்டம்-செயல்-சோதித்தல்-செயல்படுதல் சுழற்சியின் பாதிப்பைக் கொண்டுள்ளன. இந்த செயல்முறையியல்களில் ஐந்து கட்டங்கள் உள்ளன. அவை ஒவ்வொன்றிலும் DMAIC மற்றும் DMADV ஆகிய பெயர் சுருக்கங்கள் இருக்கும்.
DMAIC
DMAIC பணித்திட்ட செயல்முறையியலானது ஐந்து கட்டங்களைக் கொண்டது:
DMADV
DMADV பணித்திட்ட செயல்முறையியல், DFSS ("D esign F or S ix S igma"), எனவும் அழைக்கப்படுகிறது, அதில் ஐந்து கட்டங்கள் உள்ளன:
சிக்ஸ் சிக்மாவில் பயன்படுத்தப்படும் தர மேலாண்மைக் கருவிகளும் முறைகளும்
DMAIC அல்லது DMADV பணித்திட்டத்தின் ஒவ்வொரு கட்டத்திலும், சிக்ஸ் சிக்மாவிற்கு வெளியிலும் பயன்படுத்தக்கூடிய சிறந்த தர மேலாண்மைக் கருவிகளை சிக்ஸ் சிக்மா பயன்படுத்துகிறது. பயன்படுத்தப்படும் முக்கியமான முறைகளின் மேலோட்டத்தை பின்வரும் அட்டவணை காண்பிக்கிறது.
செயல்படுத்துதலின் அங்கங்கள்
சிக்ஸ் சிக்மாவின் ஒரு முக்கிய அம்சம் தர மேலாண்மை சார்புகளை "தொழில்முறைமயமாக்குதல்" என்பதாகும். சிக்ஸ் சிக்மாவிற்கு முன்னதாக நடைமுறையில் இருந்த தர மேலாண்மையானது, பெருமளவு உற்பத்திப் பிரிவுக்கும் தரத் துறையில் உள்ள புள்ளியியலாளர்களுக்கும் தனித்தனியே செயல்படுத்தப்பட்டது. அனைத்து வணிக சார்புகளையும் ஊக்குவிப்புப் பாதையையும் நேரான செயல்படுத்தல் தொகுப்பாகப் பிரிக்கக்கூடிய ஒரு வரிசைக்கட்டமைப்பை (மற்றும் தொழில் முன்னேற்றப் பாதை) வரையறுக்க தற்காப்புக் கலைகளின் தரப்படுத்தல் சொற்களை சிக்ஸ் சிக்மா பயன்படுத்துகிறது.
சிக்ஸ் சிக்மா அதன் வெற்றிகரமான செயல்படுத்தலுக்கான முக்கிய அம்சங்களாகப் பலவற்றைக் கொண்டுள்ளது.
"சிக்ஸ் சிக்மா செயலாக்கம்" என்ற சொல்லின் தோற்றமும் பொருளும்
right|சிக்ஸ் சிக்மா மாதிரியின் புள்ளியியல் கருதுகோள்களின் அடிப்படையாக உள்ள இயல்புப் பரவலின் சட்டகவரைபடம். கிரேக்க எழுத்தான σ (சிக்மா), கிடைமட்டக் கோட்டில் உள்ள சராசரி, µ மற்றும் வளைவின் மாற்றுப்புள்ளி ஆகியவற்றுக்கிடையே உள்ள தொலைவைக் குறிக்கிறது. இந்தத் தொலைவு அதிகமாகும்பட்சத்தில் பயன்படுத்தப்படும் மதிப்புகளின் சிதறலும் அதிகரிக்கிறது. மேலே காண்பிக்கப்பட்டுள்ள வளைவிற்கு, [46] மற்றும் [47]. உயர் மற்றும் தாழ் குறிப்புவிவர வரம்புகள் (USL, LSL) சராசரியிலிருந்து 6σ விலகியுள்ளன. இயல்புப் பரவலின் பண்புகளின் காரணமாக, சராசரியிலிருந்து மிகவும் விலகியிருக்கும் மதிப்புகள் விரும்பத்தக்கதல்ல. எதிர்காலத்தில் சராசரியானது சில புள்ளிகளில் 1.5σ அளவிற்கு இடப்புறம் அல்லது வலப்புறம் நகர்ந்தாலும் (1.5 சிக்மா மாற்றம்), அப்போதும் அது பாதுகாப்பான நிலையாகவே கருதப்படுகிறது. சிக்ஸ் சிக்மாவில், சராசரியானது நெருங்கிய குறிப்புவிவரம் வரம்பிலிருந்து குறைந்தபட்சம் 6σ விலகியிருக்கும்படி உள்ள செயலாக்கங்களைக் கொண்டுள்ளது.
"சிக்ஸ் சிக்மா செயலாக்கம்" என்ற சொல் பின்வரும் கருத்தைக் கொண்டு உருவாக்கப்பட்டுள்ளது, அதாவது வரைபடத்திலுள்ளதைப் போன்று, செயலாக்க சராசரி மற்றும் நெருங்கிய குறிப்புவிவர வரம்பு ஆகியவற்றுக்கிடையே ஆறு திட்ட விலக்கத்தைப் பெற்றிருக்கும்பட்சத்தில், நடைமுறையில் எந்த உருப்படியும் குறிப்புவிவரத்தின் தேவைகளைப் பூர்த்தி செய்வதில் தோல்வியடையாது. இது செயலாக்கத் திறன் ஆய்வுகளில் பயன்படுத்தப்படும் கணிப்பு முறைகளை அடிப்படையாகக் கொண்டது.
திறனாய்வுகள், செயலாக்க சராசரிக்கும் நெருங்கிய குறிப்புவிவர வரம்புக்கும் இடையே உள்ள திட்டவிலக்கத்தை சிக்மா அலகுகளில் அளவிடுகின்றன. செயலாக்கத்தின் திட்டவிலக்கம் அதிகரித்தால் அல்லது செயலாக்கத்தின் சராசரி பொறுதி அளவின் மையத்தைவிட்டு அதிகமாக விலகினால், சராசரிக்கும் நெருங்கிய குறிப்புவிவரத்திற்கும் இடையே வெகு சில திட்ட விலக்கங்களே பொருந்தும், இதனால் சிக்மா எண் குறைந்து உருப்படிகள் குறிப்புவிவரத்திற்கப்பால் செல்வதற்கான வாய்ப்பு அதிகரிக்கும்.
1.5 சிக்மா மாற்றத்தின் பங்கு
செயலாக்கங்கள் குறுகிய காலத்தில் பலனளிப்பதைப் போல நீண்ட கால அளவிற்கு பலனளிப்பதில்லை என அனுபவப்பூர்வமாகக் கண்டறியப்பட்டுள்ளது. இதன் விளைவாக, தொடக்க குறுகிய கால ஆய்வுடன் ஒப்பிடும் போது, செயலாக்க சராசரி மற்றும் நெருங்கிய குறிப்புவிவர வரம்பு ஆகியவற்றுக்கிடையேயான சிக்மாவின் எண்ணிக்கையானது நீண்ட கால அளவு பயன்பாட்டில் வெகுவாகக் குறையலாம். காலத்திற்கேற்ப நிகழும் இந்த யதார்த்தமான செயலாக்க மாறுபாட்டினைக் கருத்தில் கொள்ள, இந்தக் கணக்கீட்டில் செயல்முறையின் அடிப்படையிலான 1.5 சிக்மா மாற்றம் அறிமுகப்படுத்தப்பட்டது. இந்தக் கருத்தின் படி, ஒரு குறுகிய கால ஆய்வில் செயலாக்க சராசரி மற்றும் நெருங்கிய குறிப்புவிவர வரம்பு ஆகியவற்றுக்கிடையே ஆறு சிக்மா மதிப்பைக் கொண்டு பொருந்தும் ஒரு செயலாக்கம், நீண்ட கால அளவிற்கு 4.5 சிக்மாக்களுக்கு மட்டுமே பொருந்தும் – செயலாக்க சராசரி காலத்திற்கேற்ப மாறுவதோ அல்லது நீண்ட கால அளவில் கணக்கிடப்பட்ட திட்டவிலக்கமானது குறுகிய காலத்திற்காகக் கணக்கிடப்பட்டதை விட அதிகமாக இருப்பதோ அல்லது இரண்டுமோ இதற்குக் காரணமாக இருக்கலாம்.
ஆகவே சிக்ஸ் சிக்மா செயலாக்கத்தை மில்லியன் வாய்ப்புகளில் 3.4 (DPMO) குறைபாடுள்ள உருப்படிகளை வழங்கும் ஒன்றாக வரையறுக்கப்பட்டு அது பரவலாக ஏற்றுக்கொள்ளப்பட்டது. இது இயல்புப் பரவலில் உள்ள ஒரு செயலாக்கமானது சராசரியை விட 4.5 திட்டவிலக்கங்கள் அதிகமாகவோ குறைவாகவோ உள்ள ஒரு குறிப்பிட்ட புள்ளிக்கு அப்பால், 3.4 குறைபாடுள்ள பாகங்களை வழங்கும் (ஒரு பக்கத் திறனுள்ள ஆய்வு) என்ற உண்மையின் அடிப்படையில் அமைந்தது. ஆகவே ஒரு "சிக்ஸ் சிக்மா" செயலாக்கத்தின் 3.4 DPMO என்பது உண்மையில் 4.5 சிக்மாவைக் குறிக்கிறது, அவை 6 சிக்மாவிலிருந்து 1.5 சிக்மா மாற்றத்தைக் கழிப்பதனால் பெறப்படும் மதிப்பாகும், இந்த சிக்மா மாற்றம் என்பது நீண்ட காலக் கணக்கீட்டுக்கான மாற்றத்தைக் கருத்தில் கொள்வதற்காக அறிமுகப்படுத்தப்பட்டதாகும். யதார்த்தமான செயல்பாடுகளில் காணப்பட வாய்ப்புள்ள குறைபாடுகளை குறைவாக மதிப்பிடுதலைத் தடுப்பதற்காக வடிவமைக்கப்பட்டது.
சிக்மா அளவுகள்
அட்டவணை கீழே உள்ள அட்டவணையில், பல்வேறு குறுகிய கால சிக்மா அளவுகளுக்கான நீண்ட கால DPMO மதிப்புகள் கொடுக்கப்பட்டுள்ளன.
இந்த மதிப்புகள், செயலாக்க சராசரியானது முக்கியக் குறிப்புவிவர வரம்பின் பக்கம் நோக்கி 1.5 சிக்மா அளவிற்கு மாற்றம் கொண்டிருக்கும் என்பதைக் கருத்தில் கொண்டமைந்தவையாகும். மற்றொரு வகையில் கூறுவதானால், குறுகியகால அளவிற்கான சிக்மா அளவின் தீர்மானத்திற்குப் பின்னர், நீண்ட கால சிக்மா அளவு Cpk மதிப்பானது குறுகியகால சிக்மா அளவின் மதிப்பான Cpk ஐ விட 0.5 குறைவாக இருக்கும் எனவும் அவை கருத்தில் கொண்டுள்ளன. ஆகவே எடுத்துக்காட்டாக, 1 சிக்மாவிற்குக் கொடுக்கப்பட்ட DPMO மதிப்பானது, நீண்ட கால அளவிற்கான செயலாக்க சராசரி 0.5 சிக்மாவானது குறுகியகால அளவிற்கான ஆய்வில் (Cpk = 0.33) உள்ளதைப் போல குறிப்புவிவர வரம்பிற்குள் (Cpk = –0.17) 1 சிக்மா என்ற அளவைக் கொண்டில்லாமல் அதற்கு அப்பாலுள்ளன. குறைபாட்டு சதவீதம் என்பது, செயலாக்க சராசரிக்கு நெருக்கமாக உள்ள குறிப்புவிவர வரம்பை மீறியுள்ளவற்றை மட்டுமே குறிப்பிடுகின்றது என்பது நினைவில் கொள்ளத்தக்கது. தொலைவிலுள்ள குறிப்புவிவர வரம்புக்கப்பாலுள்ள குறைபாடுகள் சதவீதங்களில் சேர்த்துக்கொள்ளப்படுவதில்லை.
வரவேற்பு
தொழிற்துறையில் சிக்ஸ் சிக்மா ஒரு பெரும் தாக்கத்தை ஏற்படுத்தியது, செயல்பாடு மற்றும் சேவையில் சிறப்பு நிலையை அடைவதற்கும் நிலைநிறுத்துவதற்குமான ஒரு வணிக உத்தியாகப் பரவலாகப் பயன்படுத்தப்படுகிறது. இருப்பினும் சிக்ஸ் சிக்மா பற்றிய பல்வேறு விமர்சனங்கள் எழுந்துள்ளன.
ஆலோசகர்களின் பங்கு
"ப்ளாக் பெல்ட்" நபர்களை நாடோடித் தன்மையுள்ள மாற்ற ஏஜெண்டுகளாகப் பயன்படுத்துதல் என்பது (முரண்பாடாக) பயிற்சி மற்றும் சான்றிதழுக்கான ஒரு சிறு தொழிற்துறையை உருவாக்கியுள்ளது. அதிக எண்ணிக்கையிலான ஆலோசனை நிறுவனங்கள் சிக்ஸ் சிக்மாவை மிக அதிக அளவில் வாங்குகின்றன, ஆனால் அவர்களில் பெரும்பாலானோர் சிக்ஸ் சிக்மாவின் கருவிகள் மற்றும் முறைகளைப் பற்றிய மிக அடிப்படை அறிவே கொண்டுள்ளனர் என விமர்சகர்கள் விவாதிக்கின்றனர்.
சில கருத்துரையாளர்கள், "பெல்ட்" அம்சத்தை "கிரீன் பெல்ட்", "மாஸ்டர் ப்ளாக் பெல்ட்" மற்றும் "கோல்ட் பெல்ட்ஸ்" என விரிவுபடுத்தியுள்ளதை தற்காப்புக் கலைகளில் பயன்படுத்தப்படும் பல்வேறு "பெல்ட் தர அமைப்பாகவே" காண்கின்றனர்.
சாத்தியமுள்ள எதிர் விளைவுகள்
"சிக்ஸ் சிக்மாவை வாங்கியுள்ள 58 நிறுவனங்களில், 91 சதவீத நிறுவனங்கள் S&P 500 பட்டியலில் பின்தங்கியுள்ளன" என ஃபார்ச்சுன் கட்டுரை ஒன்று கூறியுள்ளது. அந்த அறிக்கையானது "(தர மேம்பாட்டு செயலாக்கத்தைச் செயல்படுத்திக்கொண்டிருக்கும்) க்வால்ப்ரோ (Qualpro) எனும் ஆலோசனை நிறுவனத்தைச் சேர்ந்த சார்லெஸ் ஹாலந்து (Charles Holland) என்பவரின் பகுப்பாய்வை" அடிப்படையாகக் கொண்டது சிக்ஸ் சிக்மாவானது அது உருவாக்கப்பட்ட நோக்கத்தினளவில் பயன் தரக்கூடியதாக உள்ளது, ஆனால் "நடப்பிலுள்ள செயலாக்கத்திற்குப் பொருந்தாத வகையில் குறுகிய தன்மையுடன் வடிவமைக்கப்பட்டுள்ளது" மேலும் "புதிய தயாரிப்புகள் அல்லது சீரற்று இயங்கும் தொழில்நுட்பங்கள் ஆகியவற்றைப் பயன்படுத்த" உதவியாக இல்லை என்பதே அந்தக் கட்டுரையின் மையக் கருத்தாகும். இவ்வகைக் கருத்துகளில் பெரும்பாலானவை, தவறானவை அல்லது பிழையுள்ளவை அல்லது தவறான தகவல்களைக் கொண்டவை என விவாதிக்கப்பட்டுள்ளன.
ஜேம்ஸ் மெக்னெர்னே (James McNerney) 3M இல் சிக்ஸ் சிக்மாவை அறிமுகப்படுத்தியது, மரத்துப்போன படைப்புத்திறனின் விளைவாக இருக்கலாம் என பிஸினஸ்வீக் கட்டுரை ஒன்று கூறுகிறது. சிக்ஸ் சிக்மாவானது, உடனடிப் பண மதிப்பற்ற வேலைகளுக்கான செலவில் தொடரும் கண்டுபிடிப்புக்கு வழிகோலுவதாக வார்ட்டன் ஸ்கூல் பேராசிரியர் சுட்டிக்காட்டுவதை அது குறிப்பிடுகிறது. இந்த நிகழ்வானது கோயிங் லீன் என்ற புத்தகத்தில் மேலும் விவரமாக விவாதிக்கப்படுகிறது, அதில் Ford நிறுவனத்தின் "6 சிக்மா" திட்டம் அதன் இலாபத்திற்கு சிறிதளவே உதவியது என்பதைக் காண்பிக்கும் தரவு கொடுக்கப்பட்டுள்ளது.
துல்லியமான தரநிலைகளின் அடிப்படையில்
மில்லியன் வாய்ப்புகளில் 3.4 குறைபாடு என்ற விகிதம் குறிப்பிட்ட சில தயாரிப்புகள்/செயலாக்கங்களுக்கு சிறப்பாக உதவலாம், ஆனால் பிறவற்றுக்கு அது உகந்ததாகவோ அல்லது பண ரீதியான சிறப்பாகவோ பயன்படாமல் போகலாம். ஒரு முன்னோடி செயலாக்கத்திற்கு இன்னும் உயர்வான தரநிலைகள் தேவைப்படலாம், அதே நேரத்தில் நேரடி அஞ்சல் விளம்பர உத்திக்கு அதைவிடக் குறைவான விகிதம் தேவைப்படலாம். 6 என்ற எண்ணை திட்டவிலக்கங்களின் எண்ணாகத் தேர்ந்தெடுத்ததற்கான அடிப்படையும் விளக்கமும் இன்னும் தெளிவாக விவரிக்கப்படவில்லை. கூடுதலாக சிக்ஸ் சிக்மா மாதிரியானது, செயலாக்கத் தரவானது எப்போதும் இயல்புப் பரவலுக்கு ஏற்ப சரிசெய்துகொள்ளக்கூடியதாகவே உள்ளதாகக் கருத்தில் கொள்கிறது. நடப்பு சிக்ஸ் சிக்மா மாதிரியில், இயல்புப் பரவல் பொருந்தாத சூழ்நிலகளில் குறைபாட்டு வீதங்களைக் கணக்கிடுதல் குறித்த விவரங்கள் தெளிவாகக் கொடுக்கப்படவில்லை.
1.5 சிக்மா மாற்றம் பற்றிய விமர்சனம்
புள்ளியியலாளர் டொனால்ட் ஜே. வீலர் (Donald J. Wheeler), 1.5 சிக்மா மாற்றத்தின் துல்லியத் தன்மையைக் கருதி "அலட்சியமானதாகக்" கூறி புறக்கணித்துள்ளார். உலகளாவிய வகையில் அதைப் பயன்படுத்த முடியுமா என்பது சந்தேகமானதாகவே உள்ளது.
1.5 சிக்மா மாற்றம் முரண்பாடுள்ளதாகவும் கருதப்படுகிறது. ஏனெனில் அதன் முடிவுகள் நீண்ட கால அளவிற்கான செயல்திறனைக் காட்டிலும் குறுகியகால செயல்திறனுக்கான "சிக்மா அளவுகள்" மூலமாகவே குறிப்பிடப்படுகின்றன: 4.5 சிக்மா செயல்திறன் கொண்டுள்ள நீண்ட கால குறைபாட்டு வீதங்களைப் பெற்றுள்ள ஒரு செயலாக்கமானது, சிக்ஸ் சிக்மா மரபின் படி, "6 சிக்மா செயலாக்கம்" எனப்படுகிறது. இதனால், ஏற்றுக்கொள்ளப்பட்ட சிக்ஸ் சிக்மா மதிப்பிடுதல் முறைமையை, கொடுக்கப்பட்ட திட்டவிலக்கங்களுக்கான உண்மையான இயல்புப் பரவல் நிகழ்தகவுகளுடன் சமப்படுத்த முடியாது, மேலும் இதுவே சிக்ஸ் சிக்மா அம்சங்கள் எவ்வாறு வரையறுக்கப்படுகின்றன என்பதிலுள்ள முரண்பாட்டின் மையமாக உள்ளது. ஒரு "6 சிக்மா" செயலாக்கம் 4.5 சிக்மா அளவிலான செயல்திறனை வழங்கும் என அரிதாகவே விளக்கப்பட்டுள்ளது, ஆனால் உண்மையான 6 சிக்மா செயல்திறனின் விளைவாக சில கருத்துரையாளர்கள், சிக்ஸ் சிக்மா என்பது ஒரு நம்பிக்கை வித்தை எனக் கூறியுள்ளனர்.
மேலும் படிக்க
பகுப்பு:வணிகவியல் பகுப்பு:தொழிற்துறை பகுப்பு:மேலாண்மை பகுப்பு:உற்பத்தியும், தயாரிப்பும் பகுப்பு:கூகுள் தமிழாக்கம்-தரம்
சிறீலால் சுக்லா
சிறீலால் சுக்லா (Shrilal Shukla) என்பவர் (31 டிசம்பர் 1925 - 28 அக்டோபர் 2011 ) ஒரு இந்தி எழுத்தாளர் ஆவார். இவர் எழுத்தில் நையாண்டித்தனத்திற்கு குறிப்பிடத்தக்கவர் ஆவார். அவர் உத்தரபிரதேச மாநில அரசில் மாநிலத்திற்குரி குடிமைப் பணி அதிகாரியாக பணியாற்றினார். பின்னர் இந்திய குடிமைப் பணி அதிகாரியாக பதவி உயர்விற்கு தேர்ந்தெடுக்கப்பட்டார். இவர் ராக தர்பாரி, மகான், சூனி காடி கா சூரஜ் மற்றும் பீஸ்ராம்பூர் கா சந்த் உள்ளிட்ட 25 க்கும் மேற்பட்ட புத்தகங்களையும் எழுதியுள்ளார்.
சுதந்திரத்திற்குப் பிந்தைய காலத்தில் இந்திய சமுதாயத்தில் வீழ்ச்சியடைந்த தார்மீக விழுமியங்களை சுக்லா தனது நாவல்கள் மூலம் எடுத்துரைத்துள்ளார். அவரது எழுத்துக்கள் கிராமப்புற மற்றும் நகர்ப்புற இந்தியாவில் வாழ்க்கையின் எதிர்மறையான அம்சங்களை நையாண்டி முறையில் அம்பலப்படுத்துகின்றன. இவரது மிகச்சிறந்த படைப்பான ராக் தர்பாரி ஆங்கிலத்திலும் மற்றும் 15 இந்திய மொழிகளிலும் மொழிபெயர்க்கப்பட்டுள்ளது. இதை அடிப்படையாகக் கொண்ட ஒரு தொலைக்காட்சி தொடர் 1980 களில் தேசிய வலையமைப்பில் பல மாதங்கள் தொடர்ந்தது. ஆத்மி கா சஹார் என்ற தலைப்பில் ஒரு துப்பறியும் நாவலையும் இவர் எழுதியுள்ளார் என்பது குறைவாக அறியப்பட்ட உண்மை. இது 'இந்துஸ்தான்' வார இதழில் தொடராக வெளியிடப்பட்டது.
இலக்கியப் பயணங்கள்
யூகோஸ்லாவியா, ஜெர்மனி, இங்கிலாந்து, போலந்து, சுரினாம் ஆகிய நாடுகளுக்கு பல்வேறு இலக்கிய கருத்தரங்குகள், மாநாடுகள் மற்றும் விருதுகளைப் பெறுவதற்காக சென்றுள்ளார். இந்திய அரசு சீனாவிற்கு அனுப்பிய எழுத்தாளர்கள் குழுவிற்கும் தலைமை தாங்கினார்.
குடும்பம்
இவரது மனைவி கிரிஜாவின் மரணத்திற்கு பதினான்கு ஆண்டுகளுக்குப் பிறகு, சுக்லா லக்னோவில் அக்டோபர் 28, 2011 அன்று காலை 11.45 மணியளவில், நீண்ட கால உடல்நலக்குறைவால் இறந்தார். கிரிஜா அம்மையார் சுக்லாவின் உண்மையான தோழராக இருந்தவர் ஆவார். பாரம்பரிய இசை மற்றும் இலக்கியத்தின் மீதான தனது அன்பை தனது கணவருடன் உணர்ச்சி நிரம்ப பகிர்ந்து கொண்டவர் ஆவார். ஸ்ரீ லால் சுக்லாவுக்கு நான்கு குழந்தைகள் உள்ளனர் - மகள்கள் ரேகா அவஸ்தி மற்றும் மதுலிகா மேத்தா ஆகியோர் இசைத் திறமையுள்ள இல்லத்தரசிகள் ஆவர்;  மகன் அசுதோஷ் சுக்லா பெருநிறுவன கூட்டுறவு நிறுவனத்தில் பணிபுரிகிறார். கடைசியாக இளைய மகள் முனைவர் வினிதா மாத்தூர் டெல்லி பல்கலைக்கழகத்தில் புவியியல் பேராசிரியராக உள்ளனர். அவருக்கு எட்டு பேரக்குழந்தைகள் மற்றும் ஐந்து பேரப்பிள்ளைகள் உள்ளனர்.
குறிப்புகள்
பகுப்பு:ஞானபீட விருது பெற்றோர் பகுப்பு:சாகித்திய அகாதமி விருது பெற்றோர் பகுப்பு:2011 இறப்புகள் பகுப்பு:1925 பிறப்புகள் பகுப்பு:இந்தி எழுத்தாளர்கள்
எனிக்மா (இசைத் தொகுப்பு)
எனிக்மா என்றழைக்கப்பட்ட குழுவின் இசைத் தொகுப்புக்கள் பிரபல இசையமைப்பாளர்களான மைக்கேல் கிரெது இவர்தம் மனைவி சாண்ரா கிரெது மற்றும் இவரது நண்பர்களான டேவிட் பேர்ஸ்டீன்,பிராங் பீட்டர்சன் போன்றவர்களின் கூட்டு முயற்சியில் 1990 களில் வெளிவந்தது.இதன் இசை வடிவத்தினையும் தயாரிப்பு நிர்வாகங்களினையும் மைகல் கிரெதுவும் ஏற்றுக்கொண்டனர். சாண்ரா இவ்விசைத் தொகுப்புகளில் வரும் பல பாடல்களைப் பாடினார் என்பதும் குறிப்பிடத்தக்கது.சாண்ரா குழு என்ற குழுவில் இருவரும் இதற்கு முந்தைய காலங்களில் பங்காற்றினர் என்பதும் குறிப்பிடத்தக்கது.எனிக்மா இசைத்தொகுப்புகளில் இதுவரை ஜந்து இசைத் தொகுப்புகள் வெளிவந்திருக்கின்றன மேலும் ஆறாவது இசைத் தொகுப்பு 22,செப்டம்பர் மாசம் 2006 இல் வெளியிடப்பட்டதும் குறிப்பிடத்தக்கது.
வரலாறு
1970 ஆம் ஆண்டுகளிலிருந்து இசைத்தொகுப்புக்களை வெளியிட்டுவந்த மைக்கேல் கிரெது தனது வெகுநாள் கனவான புதிய வகியிலான இசையமைப்பொன்றினை 1990 ஆம் ஆண்டில் உருவாக்கத்திட்டமிட்டார் அத்திட்டன்பேரில் வெளிவந்த இவ்விசைத்தொகுப்பு இதுவரை காலங்களும் அவர் வெளியிட்டிருந்து இசைத்தொகுப்புக்களின் சாதனைகளை முறியடித்தது என்பதும் குறிப்பிடத்தக்கது.
இசை
ஜரோப்பிய நடன இசை,உலக கலாச்சார இசை வடிவங்கள் மற்றும் புதிய கால இசை போன்ற பல வகைகளின் கலவைகளினால் உருவாக்கப்பெற்ற எனிக்மா இசைத்தொகுப்பு உலகின் பல பாகங்களில் உள்ள மக்களாலும் ரசித்துக் கேட்கப்பட்டது பல விருதுகளையும் அள்ளிச் சென்றது இவ்விசைத்தொகுப்புகள்.
எனிக்மா இசைத்தொகுப்பின் தாக்கம்
எனிக்மா இசைத்தொகுப்புகளின் பல பாடல்கள் பலதரப்பட்ட தொலைக்காட்சித் தொடர்கள்,திரைப்படங்கள் மற்றும் அதன் முடிவுகளின் பயன்படுத்தப்பட்டன என்பதும் குறிப்பிடத்தக்கது.
டென்னிசு பெர்காம்ப்
டென்னிஸ் நிகொலாஸ் மரிய பெர்காம்ப் (Dennis Bergkamp, பிறப்பு மே 10, 1969) என்பவர் நெதர்லாந்தைச் சேர்ந்த முன்னாள் தொழில்முறை கால்பந்து வீரராவார். இவர் அயாக்சு, இன்டர்நேசியோனல், ஆர்சனல் அணிகளுக்காக ஆடியிருக்கிறார். நெதர்லாந்து தேசிய காற்பந்து அணிக்காக 79 முறை ஆடி 37 கோல்களை அடித்துள்ளார்.
உசாத்துணைகள்
பகுப்பு:வாழும் நபர்கள் பகுப்பு:1969 பிறப்புகள் பகுப்பு:நெதர்லாந்தின் காற்பந்தாட்ட வீரர்கள்
அந்தோனியா மவுரி
அந்தோனியா மவுரி (Antonia Maury, மார்ச்சு 21, 1866 – சனவரி 8, 1952) ஒரு அமெரிக்க வானியலாளர். இவர் விண்மீன் நிறமாலை தொடர்பான முக்கியமான தொடக்ககால விபரப்பட்டியலை வெளியிட்டார்.
இளமைக்காலம்
அந்தோனியா மவுரி, 1866ல் நியூயார்க்கின் கோல்ட் இசுப்பிரிங்கு என்னும் இடத்தில் பிறந்தார். நெப்போலியன் பொனபார்ட்டின் போர்களின் விளைவாக போர்த்துக்கலில் இருந்து பிரேசிலுக்குத் தப்பிச்சென்ற பிரபுத்துவக் குடும்பத்தைச் சேர்ந்த, இவரது தாய்வழிப் பாட்டியான அந்தோனியா கொயெட்னா டி பைவா பெரெய்ரா கார்ட்னர் டிரேப்பர் என்பவருடைய நினைவாகவே இவருக்குப் பெயரிடப்பட்டது. இவரது தந்தையார் வணக்கத்துக்குரிய மைட்டன் மோரி, வணக்கத்துக்குரிய சேம்சு மோரியின் நேரடி வம்சத்தைச் சேர்ந்தவரும், சாரா மைட்டன் மோரியின் மகன்களில் ஒருவரும் ஆவார். மோரியின் தாயார், வெர்சீனியா டிரேப்பர், அந்தோனியா கொயெட்னா டி பைவா பெரெய்ரா கார்ட்னர், மருத்துவர் யோன் வில்லியம் டிரேப்பர் ஆகியோரின் மகளாவார்.
மோரியின் பாட்டனார் யோன் வில்லியம் டிரேப்பரும், என்றி டிரேப்பரின் ஒரு மருமகளும் முன்னோடி வானியலாளர்களாக விளங்கினர். இதனால், மோரியும் அவருடன் உடன்பிறந்தோரும் இளமையிலிருந்தே அறிவியல் சூழலில் வளர்ந்தனர். அந்தோனியா மோரி, வாசர் கல்லூரியில் கல்வி கற்று 1887ல் இயற்பியல், வானியல், மெய்யியல் ஆகியவற்றில் சிறப்புப்பட்டம் பெற்றார். அங்கே அவர் பெயர்பெற்ற வானியலாளர் மரியா மிச்சேல் என்பவரின் கீழ் கல்வி கற்கும் வாய்ப்புப் பெற்றார்.
வானியல் ஆய்வுகள்
இளநிலைப் பட்டம் பெற்ற பின்னர், ஆவார்ட் கணிப்பாளர்கள் என அழைக்கப்பட்டவர்களும், வானியல் தரவுகளை ஒழுங்குமுறைப்படுத்திய மிகத் திறமை வாய்ந்த பெண்களுள் ஒருவராக ஆவார்ட் கல்லூரி வானாய்வகத்தில் பணியில் சேர்ந்தார். இந்தப் பொறுப்பின் ஒரு பகுதியாக விண்மீன் நிறமாலைகளை ஆய்வு செய்த மோரி, இது தொடர்பான முக்கியமான வகைப்பாட்டு விபரப்பட்டியலை 1897ல் வெளியிட்டார்.
மோரியின் வகைப்பாட்டு முறையையும், நிறமாலையில் வேறுபாடான கோடுகளின் தடுப்புக்கான அவரது விளக்கத்தையும் வானாய்வகத்தின் பணிப்பாளராக இருந்த எட்வார்டு சார்லசு பிக்கரிங் ஏற்றுக்கொள்ளவில்லை. இதனால் மோரி அவ்வானாய்வகத்தை விட்டு வெளியேறினார். ஆனாலும், மோரியின் வகைப்பாட்டின் பெறுமதியை உணர்ந்த டென்மார்க்கைச் சேர்ந்த வானியலாளர் எச்னார் ஏர்ட்சுபிரங், இராட்சத, குள்ள விண்மீன்களை அடையாளம் காணும் தனது முறைமையில் அதைப் பயன்படுத்தினார்.
இவர் 1908ல் மீண்டும் ஆவார்டில் சேர்ந்து பல ஆண்டுகள் அங்கே பணியாற்றினார். அங்கே இவரது வேலெஇகளில் பெயர்பெற்றது, 1933ல் வெளியிடப்பட்ட இரும விண்மீன் பீட்டா லைரேயின் நிறமாலைப் பகுப்பாய்வு என்பதாகும்.
விருதுகள்
நிலாவின் மவுரி குழிப்பள்ளமும் பல சிறு உமிழ்வுக் குழிப்பள்ளங்களும் மற்றவரோடு இணைந்து இவரது நினைவாகப் பெயர் இடப்பட்டுள்ளன.
வெளி இணைப்புகள்
பகுப்பு:1866 பிறப்புகள் பகுப்பு:1952 இறப்புகள் பகுப்பு:அமெரிக்க வானியலாளர்கள் பகுப்பு:அமெரிக்க வானியற்பியலாளர்கள் பகுப்பு:பெண் வானியலாளர்கள் பகுப்பு:ஆர்வார்டு கணிப்பாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:மாந்தக் கணிப்பாளர்கள்
தென்னிந்திய கல்வெட்டுகள்
குறிப்புகள்
பகுப்பு:கல்வெட்டுகள் பகுப்பு:தொல்லியல் பகுப்பு:இந்தியத் தொல்லியல் ஆய்வகம்
செய்யூர் (சட்டமன்றத் தொகுதி)
செய்யூர் சட்டமன்றத் தொகுதி (Cheyyur Assembly constituency) என்பது தமிழ்நாட்டின், செங்கல்பட்டு மாவட்டத்தின் ஒரு சட்டமன்றத் தொகுதி ஆகும். இதன் தொகுதி எண் 34. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று. செங்கல்பட்டு மாவட்டத்தில் உள்ள 7 சட்டமன்ற தொகுதிகளில் செய்யூர் தனி தொகுதியாக உள்ளது. முழுவதிலும் கிராமங்களை உள்ளடக்கிய தொகுதியாகும்.
மதுராந்தகம் பொதுத் தொகுதியில் இருந்து நீக்கப்பட்ட லத்தூர் ஊராட்சி ஒன்றியம், அச்சிறுபாக்கம் தொகுதியிலிருந்து நீக்கப்பட்ட சித்தாமூர் ஊராட்சி ஒன்றியம், இடைக்கழிநாடு பேரூராட்சி மற்றும் செங்கல்பட்டு சட்டமன்றத் தொகுதியில் இருந்து நீக்கப்பட்ட திருக்கழுக்குன்றம் ஊராட்சி ஒன்றியத்தின் 46 கிராம ஊராட்சிகளை உள்ளடக்கி செய்யூர் (தனி) சட்டமன்ற தொகுதி 2011-ல் உருவாக்கப்பட்டது.
கிழக்கு கடற்கரை சாலையை ஒட்டியுள்ள கடற்கரை கிராமங்கள் பலவும் செய்யூர் தொகுதியில் இடம்பெற்றுள்ளன. இத்தொகுதியில் மேல்மருவத்தூர் ஆதிபராசக்தி கோவில், கடபாக்கத்தில் கிழக்கு கடற்கரை ஒட்டி உள்ள பழங்கால ஆலம்பரை கோட்டை, முதலியார் குப்பத்தில் உள்ள அரசின் படகு குழாம் கல்பாக்கம் அனுமின் நிலையம் உள்ளிட்ட முக்கிய இடங்கள் உள்ளன.
இத்தொகுதியில் லத்தூர் ஊராட்சி ஒன்றியத்திலுள்ள 41 ஊராட்சிகள், சித்தாமூர் ஊராட்சி ஒன்றியத்தில் உள்ள 43 ஊராட்சிகள், இடைக்கழி நாடு பேரூராட்சியில் உள்ள 21 வார்டுகள், திருக்கழுக்குன்றம் ஊராட்சி ஒன்றியத்தில் உள்ள 21 ஊராட்சி ஆகியவை இடம்பெற்றுள்ளன.
2021 தமிழ்நாடு சட்டமன்றத் தேர்தலில் செய்யூர் தொகுதியில் வாக்காளர்கள் மொத்தம்- 2,26,346. அதில் ஆண்கள்- 1,11,270, பெண்கள்- 1,15,019 மற்றும் 3-ம் பாலினம்- 57 ஆக உள்ளனர். அதிமுக சார்பில் எஸ். கனிதா சம்பத், திமுக கூட்டணி சார்பில் விடுதலை சிறுத்தைகள் கட்சிக்கு தொகுதி ஒதுக்கப்பட்டுள்ளது.
தொகுதியில் அடங்கியுள்ள பகுதிகள்
கிளாப்பாக்கம், பெரும்பேடு, அம்மணம்பாக்கம் (ஆர்.எப்), குன்னவாக்கம், வீராபுரம், வெங்கம்பாக்கம், ஆரம்பாக்கம், பூந்தண்டலம், குடிபெரும்பாக்கம், பேரம்பாக்கம், அமிஞ்சிக்கரை, பெரியகாட்டுப்பாக்கம், நடுவக்கரை, பாக்கம், பாண்டூர், வெள்ளப்பந்தல், வழுவாதூர், திம்மூர், வள்ளிபுரம், விளாகம், எடையாத்தூர், இரும்புலிச்சேரி, தேப்பனாம்பட்டு, அட்டவட்டம், நெரும்பூர், சின்னக்காட்டுப்பாக்கம், அங்கமாம்பட்டு, சிட்லம்பாக்கம், புன்னப்பட்டு, சோமாஸ்ப்பட்டு, சோலைக்குப்பம், இளையனார்குப்பம், விட்டலாபுரம் மி, விட்டலாபுரம் -மிமி, மேற்காண்டை, லட்டூர், சூராடிமங்கலம், கொந்தகாரிக்குப்பம், பனங்காட்டுசேரி, பொம்மராஜபுரம், நல்லாத்தூர், ஆயப்பாக்கம், வசுவசமுத்திரம், வயலூர் மற்றும் வெங்காடு கிராமங்கள்,
புதுப்பட்டிணம் (சென்சஸ் டவுன்)
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:செங்கல்பட்டு மாவட்டத்திலுள்ள சட்டமன்றத் தொகுதிகள் பகுப்பு:தமிழ்நாடு சட்டமன்றத் தொகுதிகள்
ஒல்லி மனிதன்
ஒல்லி மனிதன் (Slender Man) என்பது, ஒரு கற்பனையான இயல்புகடந்த கதைமாந்தன். இது திகில் தரும் இணைய "மீம்" ஆக 2009 ஆம் ஆண்டில் "சம்திங் ஆவ்ஃபுல்" (Something Awful) என்னும் நகைச்சுவை இணையத்தளப் பயனரான எரிக் நட்சன் (Eric Knudsen) என்பவரால் உருவாக்கப்பட்டது. இது மெலிந்த இயல்புக்கு மாறான உயரம் கொண்டதும், கூறுகள் இல்லாத தலையையும் முகத்தையும் கொண்டதும், கறுப்பு நிற உடை அணிந்ததுமான ஒரு உருவம்.
ஒல்லி மனிதன் பற்றிய கதைகள் அவன் மக்களை, குறிப்பாகச் சிறுவர்களைப் பின் தொடர்தல், கடத்துதல், காயப்படுத்துதல் போன்றவற்றில் ஈடுபடுவதாகக் காட்டுகின்றன. ஒல்லி மனிதன் கற்பனைக் கதைகளில் மட்டுமன்றிப் பல்வேறுபட்ட கற்பனை ஆக்கங்களிலும், பொதுவாக இணையவழியாக உருவாகும் ஆக்கங்களில் தோன்றுகிறான். இலக்கியம், ஓவியம், நிகழ்படத் தொடர்கள் போன்றவை உள்ளிட்ட பல ஊடகங்களில் ஒல்லி மனிதனைக் காண முடியும். இணைய வழிக் கற்பனைகளுக்கு வெளியே, ஒல்லி மனிதன் பாத்திரம் ஒரு இணைய அடையாளமாக உருவாகியுள்ளதுடன், நிகழ்பட விளையாடுக்களில் உள்ளிடப்பட்டு மக்கள் பண்பாட்டிலும் தாக்கத்தை உருவாக்கியுள்ளது.
ஒல்லி மனிதன் தொடர்பான ஆக்கங்களின் வாசகர்கள், விசுக்கொன்சினில் உள்ள வோகேசாவில் 12 வயதுச் சிறுமி ஒருத்தி கத்தியால் குத்தப்பட்டது போன்ற, பல வன்முறைச் செயற்பாடுகளோடு தொடர்பு கொண்டிருந்ததால், 2014 ஆம் ஆண்டின் தொடக்கத்தில், ஒல்லி மனிதன் தொடர்பில் ஒழுக்கம் தொடர்பான பீதி உருவானது.